cyanic-selkie/wikianc huggingface dataset:
Vasco Núñez de Balboa
Vasco Núñez de Balboa (Jeres de los Caballerus, 1475 - Acla, 15 jeneru de 1519) hue un esploraol, gobernanti i conquistaol estremeñu. Hue el primel uropeu en divisal el Océanu Pacíficu el 25 de Setiembri de 1513, dendi la su costa oriental i el primel uropeu en hundal una ciá permanenti en tierras continentalis americanas,Santa María La Antigua de Darién.Iju d`un idalgu gallegu Nuño Arias de Balboa i d`una dama estremeña,era el segundu iju de los cuatru ermanus ,Gonzalo,el primogenitu,Vasco,Alvar i Juan,hue cuandu era un zagalín, paji de Pedro Portocarrero ``el sordu´´.S`embarcó ena espedicion de Rodrigo de Bastidas en 1501,dendi el puertu de Cadís a Colombia i Panamá.Dispués se queó en la isla de La Española ata que arruinau polas deudas decii embarcal-si en anguna espedición peru no puei polas deudas assin que se meti de polizón en la espedición de Enciso,hallandoli a meiu caminu i queriendoli dejal en la siguienti isla desierta peru los marinerus le convencin i se uñi a la espedicion oficialmenti,en tierra hunda la ciá de Santa María La Antigua de Darién ,la primel ciá en sel hundá en tierra firmi.Allí se convierti en el gobernaol i emprendi el descubrimientu del Océanu Pacíficu  el 25 de Setiembri de 1513,lo destituyin dispués por Pedrarias Dávila,lo sometin a un juiciu de resiencia i finalmenti lo matan en Acla el 19 eneru de 1519. Recebió el titulu de ``Adelantando de la Mar del sur ´´.
Espritu rúspiru
El espritu rúspiru (del latín spiritus asper, carcu el griegu δασὺ πνεῦμα) es veleí un sinu diacríticu (῾ )gastau nel sistema politónicu el griegu que, acolocau polcima una vocal, asseñala aspiración i que tamién s'usa polcima duna ρ enicial.
Orihin
Esta marca nació a partil el partieru a la metá la letra eta mayúscula H, gastá pa asseñalal en ciertus dialeutus la aspiración. La parti la derecha se gastó pal espritu suavi i la gocha pal rúspiru.
Prenunciación
El espritu rúspiru s’acoloca polcima una vocal —ἁ, ἑ, ἡ, ἱ, ὁ, ὑ, ὡ— p’asseñalal el caraiti aspirau desta vocal, es izil, quandu estas vocalis se prenunciaban a comiençu parabra cumu ha/hā, he, hē, hi/hī, ho, hy i hō al respetivi. Tamién se ponia riba la ρ enicial u dobri: ῥ, ῤῥ, trascritus cumu rh.
Ortografia
Las nolmas el usiu el espritu rúspiru son prencipalmenti las siguientis:
Trascrición
Las parabras griegas que passarun al latín u se trascribierun nessa luenga escrebin h allí andi abia espritu rúspiru: Heracles, Hera, hybris, rheuma. Luengas cumu el ingrés u el francés conselvan la "h" enos télminus griegus passau pol latín. El castellanu namás conselva la trascrición del espritu rúspiru a comiençu parabra, nu de la ῥ: hidromasaje, hebdomadario, hectárea. A la escontra, el estremeñu nu asseñala essa "h" pol sel mua, ya dende epoca latina, de mó qu’escrebimus: idráulica, ematocritu, etária, Érculi, Adi.
Campora San Giovanni
Campora San Giovanni es un puebru Calábria (Itália), ubicau al oesti la ciá de Cantanzaro. Tien 7.340 abitantis.
Ibrahim Ferrer
Ibrahim Ferrer Planas (* San Luis 20 Hebreru de 1927 - † La Abana, Cuba, 6 Agostu de 2005) hue un cantol cubanu. En 1997 participió nel discu Buena Vista Social Club.
Transierra - Granaílla
La Transierra - Granaílla es una comarca al norti d'Estremaúra, formandu parti los sus concejus la Mancomunidá Integral de Transierra-Tierras de Granaílla, establecia en 1997, tomandu comu basi l'antigua comarca Tierras de Granaílla. Ambas a dos enstitucionis son coincidentis, enque ain variacionis en angunus monicípius.
15 abril
El 15 abril es el dia 105 del añu del calandáriu gregorianu i el 106º enos añus bisiestus. Quean 260 dias pa acabbal el añu.
Cosovu
Cosovu (Kosova o Kosovë en albanés, Косово o Косово и Метохија, Kosovo o Kosovo i Metohija en serbiu) es una region enos Balcanis.
Sérbia consiera que Cosovu es una província autónoma endretu el su propiu territoriu, en cumplimientu de la Resolucion 1244 del Conseju de Segurancia las Nacionis Unias. Sin embalgu, el gobielnu serbiu nu entelvieni diretamenti ena almenistracion desti territoriu dendi 1999, ya que al finalizal la Guerra de Cosovu la su almenistración queó en manus la Misión d'Almenistración Provisional las Nacionis Unias en Cosovu i de la OTAN.
El gobielnu provisional de Cosovu declaró unilateralmenti la su endepéndencia de Sérbia el 17 hebreru de 2008 con el apoyu d'Estaus Unius i parti de la Union Uropea creandu-se la Repúbrica de Cosovu. Sérbia, Rússia, España i algotrus paisis nu acetarun esti hechu unilateral ni reconocin a la Repúbrica de Cosovu comu estau soberanu. Ogañu, la comuniá internacional s'alcuentra deviia entri los paisis que án reconociu oficialmenti la endepéndencia de Cosovu, los que nu la reconocin i los que án declarau la su neutralidá o las sus esperanças duna volución positiva enos acontecimientus.
Umentu (lingüística)
El umentu (del latin augmentum) es en lingüística l’añiición dun morfema prefihau a una parabra. Es própiu de ciertas luengas induropeas cumu el griegu, el sáscritu u el arméniu, dau nel sistema verbal. La retrotración el acentu esprimentá ena holma verbal es possibrimenti la causa desti fenóminu, i. e., el rasgu suprassemental cumu bichu temporal.
El umentu en griegu crássicu
El griegu crássicu cuenta con un umentu enos tiempus secundárius el endicativu, i. e., en imperfetu, aoristu i plusquamperfetu. El umentu consisti ena añiición duna ε- alantri la raís verbal (ralamenti η): βαίνω (baínō) en presenti frenti a ἔβαινον (ébainon) imperfetu; λύω (lýō) frenti a ἔλυσα (élysa) aoristu; φύω (phýō) frenti a ἐπέφυκειν (epéphykein). Nesti momentu, el acentu se retrotai a la sílaba mas patrás possibri dalcuerdu conas leis acentuación griega. En Omeru suel haltal el umentu.
Alogu, en verbus con prevérbius, el umentu conselva la su posición con respetu a la raís, i. e., va apellau a ella, de mó que quea el esquema "prevérbiu + umentu + raís". V. gr.: εἰσφέρω (eisphérō) → εἰσέφερον (eisépheron). Ara, los prevérbius que tien vocal rabera –α, -ι u –ο, la pierdin, escetuandu περι- i προ-, v. gr.: καταλύω (katalýō) → κατέλυον (katélyon), ἀποφέρω (apophérō) → ἀπέφερον (apépheron), pero περιγράφω (perigráphō) → περιέγραφον (periégraphon). El prevérbiu ἐκ- se porta lo mesmu que si huera preposición anti vocal, de mó qu’añii –ς, trasholmándusi en ἐξ-: ἐκβαίνω (ekbaínō) → ἐξέβαινον (eksébainon). Una inregulariá el umentu se halla en verbus cuyus tiempus añiin hueraparti desti, un alargamientu la vocal enicial la raís, cumu nel casu de ὁράω (horáō) cuyu imperfetu es ἑώρων (heṓrōn) u el verbu ἀνοίγω (anoígō) cuyu bichu es ἀνέῳγον (anéōigon).
Gibraltar
Gibraltar es un territóriu dependienti el Réinu Uniu, con el estatus de Territoriu Británicu d'Ultramar, i amprias capaciais d'autogobielnu. Está assitiau nel estremu meridional la Península Ibérica, al esti la bahía d'Algeciras,en una península que domina la orilla norti el estrechu omónimu, el peñón de Gibraltar (en ingrés: the Rock of Gibraltar o tamién, The Rock),comunicandu el mari Mediterráneu i el Océanu Atlánticu. Hazi arrayu con España i cuenta con una puebración d'aprosimadamenti de 29.000 abitantis en una superficie menol de 7 km, con una economia basáa nel setol de selvicius, prencipalmenti comu centru financieru, turísticu i puertu francu. Es tamién una basi aeronaval las Huerças Armaás Británicas.
Umentu (lingüística)
El umentu en griegu muelnu
El umentu el griegu muelnu está bastanti mas restrinhiu qu’en Antigüeá. S’acontina gastandu, pero namás nel aoristu el endicativu en holmas verbalis bissilábicas cuya raís escomiença pol consonanti. En verbus de tres u mas sílabas u ena primel i segunda presona el prural dessi mesmu tiempu, cumu el acentu s’á retrotraiu lo suficienti, el umentu se pierdi. V. gr.: λύνω (líno): imperf. έλυνα (élina), aor. έλυσα (élisa). Eno tocanti a verbus compuestus pol prevérbius, la luenga curta conselva el usu antíguu de ponel el umentu entri prevérbiu i raís, anque nel usu corrienti la tendéncia es a perdelu. Assinque un verbu cumu διακόπτω (diakópto) puei tenel un aoristu διέκοψα (diékopsa) i διάκοψα (diákopsa).
Gibraltar
Hue ocupá en 1704 pola escuadra angluolandesa duranti la Guerra de Sucesión Española, i cedia a la corona británica nel Tratau d'Utrecht en 1713.
17 abril
El 17 abril es el dia 107 del añu del calandáriu gregorianu i el 108º enos añus bisiestus. Quean 258 dias pa acabal el añu.
Luis Martínez Terrón
Luis Martínez Terrón (Ceclavín, Caçris, 1930) es un escribiol y pueta.
Biografía
Tuvu la nacencia en Ceclavín, peru endi bien chiquinu la familia se tuviun que dil a Caçris en los primerus mesis de la Guerra Civil.
Andandu el añu 1956 entró en el cuerpu de la Guardia Civil, cargu que siempri compaginó con la su afición de escribiol y pueta. Ha recibú abondus premios: Premio Ejército de Periodismo (1985), Círculo Ahumada de Radio (1991), "Extremadura-82" del Hogar Extremeño de Barcelona, Primer premio de la 7ª edición "Ruta de la Plata" (1984), "Luis Chamizo" en extremeño (1990), "Gabriel y Galán" (1995)... jasta llegal, lo menus, al mediu centenal.
Tieni daus a la estampa los siguientis librus: Arroyomolinos: historia, tradición y costumbres (1990 y 2006); Poemas de carne y tierra, (1991); Seis romances para evocar la fiesta, (1992); La Vera: paisaje y poesía, (1992); Prosa clara: de Extremadura y su gente, (1993); La serrana de La Vera: antología y romancero (1993); La "partida del alba" y otras historias del maquis (1994); Robledillo de Gata: la apoteosis de la pizarra, (2002) y Memoria popular de la infamia en Extremadura (2014).
Jormó la primera antología de poesía extremeña.
La Garrovilla
La Garrovilla (nombri en estremeñu i castellanu, [la ɣarɔˈβiʎa]) es un monicípiu pacensi, pretenecienti a la comarca Tierra Méria. Cai a 16 km la capital emeritensi i tien una puebración 2.490 ab. (2010).
Luis Martínez Terrón
Biografía
Escribi poemas en estremeñu. Poemas suyus han sido incluidos en los librus Mi Extremadura y Mamaeña, relatos extremeños
Es ermanu del pintol Victoriano Martínez Terrón.
Palaciu Carvajal
El palaciu Carvajal es un edificiu assitiau ena ciá de Caçris. La familia los Carvajal llegó ala ciá nel sigru XV, proceenti de Prasencia i construin el su palaciu junta l'edificiu religiosu mas emportanti dela ciá: la Concatedral de Santa María. Debiu a un incendiu que tuvu lugal en el sigru XIX, tamién se le mienta "la casa quemá". Ogañu es sé del Patronatu pala promoción del turismu i l'artesanía dela provincia de Caçris.
Marcu Uréliu
Marcu Uréliu [ˈmaɾku uˈɾelju] (, [ˈmaɾkʊs ˈanːɪʊs ˈweːɾʊs kɶːˈtɪlɪʊs sɛˈweːɾʊs]) hue un filósofu estoicu i emperaol romanu el sigru II, el últimu los cincu güenus emperaoris. Hue el prototipu sábiu governanti.
Família
Marcu tuvu nacéncia endrentu la família los Ánius Verus, de quartus i con agarris políticus. La família el pairi es del monicípiu d'Ucubi (ogañu Espejo), al sulesti Corduba i tenia tradicion política entre los sus miembrus varonis. Su agüelu paternu hue el políticu Ániu Veru, quien trebajó de consu en el 121 i en el 126 i de senaol, por ordin Vespasianu i anduvu tamien ena pretura. Su pairi, de mesmu nombri Marcu Ániu Veru, trebajó de pretol i se casó con Domícia Lucila, quien recreia duna família la nueva aristocrácia que posseia frábicas ladrillus de los que se bastecia Roma. La ermana Domícia, Ánia Galéria Faustina se casó con el emperaol Antoninu Piu i hue tamien, amás de tia, suegra Marcu Uréliu.
Nacéncia i primerus añus
Pocus endilguis essestin tocantis a los primerus añus el filósofu. Se sabi de ciertu que tuvu nacéncia el 26 Abril el 121 quandu era consu su agüelu Marcu Ániu Veru (el vieju). Se crió en un cortiju familial en el tesu Céliu, andi vivian las famílias ricas de Roma. Un pal paí d’añus naci su ermana Ánia Cornifícia Faustina, hutura mujel Umídiu Quadratu.
Por desgrácia, el pairi dambus a dos zagalinus enfeneció mentris trebajava comu pretol, tuviendu Marcu Uréliu apeninas 3 o 4 añinus. S’acupó la custódia el agüelu Ániu Veru i des que l’espenó el iju se muarun pa la su mansion, junta el tempru lateranu.
Allina de mocinu escomiença a recebil los primerus endilguis conos que el bisagüelu costeó sin arreparu i prencipió a deprendel griegu, polo que el pilraeru por esta léngua vinu dende la infáncia. Es anegóticu el hechu de que Marcu Uréliu palrara en griegu cona mairi, ca i quandu se derigia a ella. Ya de polos sus primerus añus se muestra un zagalinu sériu. Por mó el libru primeru la obra que queó, se tien conocéncia del ambienti en que se crió de muchachu: el portamientu pastueñu el agüelu, la religiosiá la mairi , el espiparru la educáncia el bisagüelu i la nombreria i güena fama que le queó su pairi.
Estúdius joventú
La família puu pagá-le a Marcu Uréliu los mejoris professoris. S'estilava ena epoca no dil a las escuelas púbricas los moçus cuya família pia pagá-le una enseñança privá en casa. Assinque cuentó conos professionalis mas punterus enas diversas ramas el conocimientu. Por mé el libru I que sirvi de prólogu a los sus Revacaerus i la biografia ena Historia Augusta se conocin la huerça las pressonaliais que endilgarun al moçu Marcu.
En el sabel literáriu lo enició un tal Uforión, seguramenti angún escravu griegu, cosa que conprementaria conos endilguis el cómicu Géminu (cómicu) ena adolescéncia. Con él deprendió el arti la comédia griega, el entonaeru i tamien el recitaeru. Andrón, músicu de profession, le deprendió las artis musicalis i matemáticas, antañu inseparabris, i los primerus escalahansus la geomatria.
Los prencípius la gramática i tamien la conposicion los deprendió de Alejandru el Gramáticu, a quien mandarun a buscal dende Frigia. De pa esta epoca, quandu tenia unus 11 añus se dis que mençó a revistil de filósofu i a portal-se comu tal. Ascuchó licionis de representantis las destintas escuelas oratória el empériu, sin canteal-se por denguna en concretu. El oraol d’origin griegu Erodi Áticu le deprendió oratória. Endispués lo tuvu comu güen amigu. Con quien tamién hizu dispuesinu mu güena gavilla hue con Frontón, maestru retólica. Él quiju enverea-le en el caminu la retólica en paragi el su huturu comu emperaol, pero no hue escapás, pos prefirió la filosofia. Mantuvun professol i alunu albondosa correspondéncia de la qual avemus muchas muestras. A él le agraeci el ve-le enseñau no el entressenu la retólica, sino la alverténcia de cómu el poel i la tirania enputecin a los ombris.
Dionetu hue el su gran maestru, maestru de cosas utis pa la via de ca dia, comu el ejercíciu corporal i los primerus endilgus filosóficus. Hue quien lo hurgava pal deporti i pa la caça, activiais en tó conparantis a las moernas i cona que las joventuis antíguas se esparigian. Tamien l’enseñó debuju i portamientus el mó via rúspiru, al mó i manera melital, sin grandis regalezas i con reziura. Hue quien lo enició ansimesmu a la filosofia i lo que le resultó mu aparenti: destinguil a los chalratanis de los verdaerus hablaoris.
Ara, quien mas asseñalarun el pensaeru i mó via Marcu Uréliu huerun los sus maestrus filosofia, prencipalmenti Rústicu. Por mó de Rústicu, Marcu assumió el su huturu comu filósofu enque tuviessi que vivil de continu comu ombri púbricu enas sus briegas comu ejecutivu. Se margulló enas enseñanças el estoicu Epictetu, a quien muchu apreció i al que mienta en várias ocassionis ena su obra. Hue sin dua quien mas le infruyó, lo mesmu en el pensaeru que en el estilu. De Rústicu deprendió la moral rézia i reta el estoicu, comu él mesmu asseñala:
"De pa Rústicu, vel cogiu la muestracion el nessecital de la retitú i el cúdiu el caraiti”. En essi mesmu passagi l’agraeci el ve-lo desapartau de la retólica pa abraçal assín la filosofia i tamien el deprendé-le a leel desenreliandu el conteniu i enbebiendu-se d'él, no a passal los ojus por cima las letras. Con Rústicu s’alvierti el trumfu el conteniu sobri la horma, algu que tamién asseñalarava el própiu estilu los sus testus.
Pero tamién uvu d'algotrus filósofus las sus conferéncias. Quandu Antoninu Piu, les precuró a él i a Lúziu Veru a unus los mas notabris filósofus la epoca: Apolóniu de Calcedónia. Tamién contarun conas palramentas Sestu de Queronea, filósofu estoicu, sobrinu el celebri Plutarcu. A dambus a dos agraeci sel ombris de conduta rézia i güenus ejemprus moralis. Tamién oyó las licionis de Catulu el estoicu i Atenódotu.
Via política de nuevu
Marcu Uréliu, enque a un plontu no se le tenia comu el sucessol al mandu emperial, cuentó con una dobri via dende mu chiquinu: una política, comu tó ombri aristocráticu que se terciara, i otra en baju el techu familial, a la sombra los librus i ascucha los mas eminentis espertus la epoca. Des que tuvu seis añus hata el dia la su muerti, Marcu anduvu agateandu gracis políticus i hacinandu un haci títulus. Quandu apeninas tenia 6, Adrianu nomina a Marcu a engressal enos equites. Al sotru añu, con 7, eá ena que quiciá enpençara tamien la su educacion, entra en el prestigiosu colégiu sacerdotal los sálius, siendu salius palatinus.
De que hizu los 15 recebi la toga viril, lo qual le supón margullil-se ena via política comu un ciaanu mas. El emperaol Adrianu, precurandu atijá-lo cona família el que tendria que vel siu el próssimu emperaol Éliu Cesa, lo prometi cona ija d'ésti. Con tó i con essu, el casóriu no siguió palantri, pos Éliu Cesa mueri de chopetón i Adrianu acoloca comu el su sucessol a Antoninu Piu, tiu Marcu Uréliu.
En baju la protecion Antoninu
Dos añus despues, en el 136, Antoninu adota a Marcu Uréliu i a Lúziu Veru, iju Éliu, endespues de la decision Adrianu de siguil en el poel. Namás mueri el emperaol, el moçu Marcu Uréliu, ejecutandu el su encargu políticu, organiza los juegus fúnebris i la apoteosi Adrianu, con gran acogia el púbricu, oviamenti. D'essa eá la su carrera política trasciendi de mou espasmosu. Con namás 17 añus, es hechu qüestol, seuir turmarum equitum romanorum, princeps iuuentis i participa de várius colégius sacerdotalis. Amás tamien es nombrau Caesar por Antoninu, de los Urélius, quien densiguia vidu en él el próssimu sucessol. Marcu tuvu que mual-se el nombri i adotal el de Uréliu, queandu-se assina Marcu Uréliu Antoninu. Por esta epoca tien que mual-se a las dependéncias Adrianu, algu que no le petó albondu.
18 abril
El 18 abril es el dia 108 del añu del calandáriu gregorianu i el 109º enos añus bisiestus. Quean 257 dias pa acabbal el añu.
16 abril
El 16 abril es el dia 106 del añu del calandáriu gregorianu i el 107º enos añus bisiestus. Quean 259 dias pa acabbal el añu.
Marcu Uréliu
En baju la protecion Antoninu
Conos endilguis el emperaol, Marcu escomiença a hazel-se-le familial las activiais el mandu emperial. Por suerti, tuvu güen paradigma, pos Antoninu tuvu fama de sel güen i justu governanti i de sel religiosu i clementi (vé-le í el moti Pius). A él enos Revacaerus le dedica una sérii agraecimientus i asseñala rehuertimenti las vertuis que tuvu Antoninu comu pressona i derigenti. Con tó, Antoninu no le dió potestá trebunícia ni proconsulal ata que no llevó unus nuevi añus de aprendizagi. A los 26 ya via siu consu por dos vezis.
Marcu hunda una família
En el añu 145 Marcu se casa cona ija el emperaol, Faustina la Menol. D'esti jeitu quean bien cierraus los cérculus familiaris sucession. Faustina era prima carnal Marcu, pos la mairi d'aquella era la su tia Faustina la Mayol, ermana Domícia. Las boas huerun mu sonás en el empériu, pos se llegó hata acuñal una monea comemorativa i se dierun donativus al puebru i al ejércitu.
Con tó i con essu, la estória trata a la mujel de mou destintu a la que Marcu asseñala, pusiendu-la de mujel fria. Tamien se l’acusó de vel participau ena conjura el general Avídiu Cásiu, enque essu está sujetu a destintas entrepetacionis. A la contra, Marcu agraeci ve-le caiu una mujel tan güena i cenzilla i amorosa. Más, con ella tuvu mas duna dozena ijus, tós arreconocius, pero de los que poquinus sobrevivierun. Quearun Ánia Urélia, Víbia Urélia Sabina i Cornifícia entre las hembras i de varón namás Cómou, quien le siguiria a él en el empériu. Cómou hue mellizu Antoninu, quien murió quandu namás tenia quatru añinus.
De que murió Faustina recebió tolas celebracionis correspondientis a una emperatrís.
Elisa Herrero Uceda
Elisa Herrero Uceda (Ceclavín, Caçris, 7 de noviembri del 1957 - Mairil, 21 de mayu del 2020) hue una escreviora, dotora, científica, inginiera inhormática i relatora de puesía. Defendeora comprometía dela naturaleza, la conservancia delos saberis tradicionais dela coltura estremeña i la su luenga estremeña.
Biografía
Dotora en Biología pola Nuversidá Utónoma de Mairil, hizu'l su posdotoral en el Medical Research Council de Cambridge n'Ingalaterra. Tamién hue inginiera en inhormática pola Nuversidá Politénica de Mairil, peru al mesmu tiempu, amanti de la su tierra, enjamás olvió los saberis tradicionais i las querencias pol campu i la hesa, refrexándulus enos sus escritus.
Marcu Uréliu
Marcus Imperator
Dambus a dos ejercierun el poel de horma equitativa junta el Senau. La inconpatibiliá caraiteris i la destinta naturaleza dambus regentis no enpiyó qu’el empériu apencara conos destintus gabarrus que lo enpataratavan. El própiu Marcu l’entriegó en matrimoñu a su ijina Lucila. Mala fama governaol tuvu Lúziu Veru quienm mas que ejercel el su poel, se dedicó a dil en furriona en furriona de que aballó de Roma pa salienti, mentris que Marcu derigia la precupanti situacion el empériu dende Roma, entre estúdiu i estúdiu.
Elisa Herrero Uceda
Biografía
El 31 de mayu del 2014 hormó parti del encuentru i la corrobra d'escrevioris estremeñus veníus d'endrentu i d'ahuera dela Estremaúra, nel su pueblu de nacencia, Ceclavín (Caçris). Participó i calavoró nel encuentru anual dela "Semana delas Letras dela Complutensi".
Marcu Uréliu
Las guerras contra los partus
El cámbiu goviernu prevocó que enos puebrus de la Armenia se produjieran nuevus entaramaus. Vologesu III, rei partu, enpón en Armenia un préncipi, Pacoru, enque la zona estuviera manejá por dos legionis pendientis del governaol Capadocia. Se enlió una batalla que tuvu comu conseqüéncia la perda las terrenus arménius i de parti Siria i numerosas vias los melitaris que se hallavan pallí.
Elisa Herrero Uceda
Biografía
Participó enos encuentrus líricus que dava juntu al su ermanu, tamién escreviol i apregonaol, Miguel Herrero Uceda. Comprometíus dambus i dos cona conservación delos saberis tradicionais dela coltura estremeña.
Devíu a esta concencia escrevian los sus librus sobri la coltura roal dela Estremaúra, i dos librus de relatus, escritus n'estremeñu, Ceborrinchu i Mamaeña.
Marcu Uréliu
Las guerras contra los partus
Con un pobrema assín, Marcu Uréliu s’atermina por mandal pallá el contingenti qu’andava al cúdiu los arrayus conos germanus al mandu el general Estáciu Priscu mentris que en Salienti Avídiu Cásiu precura reorganizal las huerças disponibris i Lúziu Veru ahila pa Siria con idea de derigil la custion. La verdá es que Lúziu passó el tiempu de charrangana en Antioquia sin dil a assomal-se a la guerra enos quatru añus que duró. En el 165, endespues de una sérii vitórias al mandu Avídiu Cásiu, la situacion s’apazígua i Lúziu Verru güelvi pa Roma. El Senau le da el títulu de Particus a Lúziu por ganal a los partus i Marcu es llamau Imperator por tercel ves.
Elisa Herrero Uceda
Biografía
Era ermana tamién del pintol Antonio José Herrero Uceda, con quien calavorava enas sus esposicionis y del escribiol, naturalista y divulgaol Miguel Herrero Uceda.
Marcu Uréliu
Contautus con China
Una de las conseqüéncias que tuvu el vel venciu a los partus hue el logral un passu seguru a las regionis mas orientalis conocias. S’abrió una ruta pol Golfu Pérsicu hata topal China i embajás huerun mandás pallá. Unas corónicas chinas la epoca mientan a Marcu Uréliu con el nombri de An-Tum, anque las rutas abiertas no huerun de mucha freqüéncia, pola alejacion i la poca segurança que avia.
Archipiélagu de Riau
El archipiélago de Riau (Kepulauan Riau) es un grupu islinas indonesias que jolman parti la pruvincia del mesmu nombri, jolmá pol estas islas unta las islas Natuna, ricas en petroliu y gas natural, y las Anambas.
Elisa Herrero Uceda
Atividá vestigaora i científica
Hue dotora en Biología pola Nuversidá Utónoma de Mairil. Nel Medical Research Council de Cambridge, analizó la proteína acetilcolinesterasa, un componenti llavi pa lucheal ena contra l'Alzheimer.​ Á pubricau muchus artícalus enas revistas entrenacionalis de vestigación sobri la neurocencia.
Hue tamién inginiera en inhormática pola Nuversidá Politénica de Mairil.
Día delas Letras Estremeñas
miniaturadeimagen|192x192px|Menumentu dedicau al I Día delas Letras Estremeñas Comu omenagi póstumu pol su defendimientu del mundu coltural delo estremeñu i la su luenga, l'OSCEC col sostribu dela Junta d'Estremaúra, las Deputacionis i otrus organismus estremeñus, estituyó nel 2021 el Día delas Letras Estremeñas. Esti día, comu enas celebracionis en Galicia, Canarias i Asturies a tentu las sus luengas, se hazi omenagi a aquellas pessonas que destacan pol su criaeru literariu en anguna delas luengas estremeñas, comu sonin el estremeñu, a fala o el portugués raianu.
La primel edición d'esti Día se dedicó a Elisa i se celebró en Ceclavín, el su puebru de nacencia, que primeramenti estava praneau pal 7 de noviembri del 2020, el dia dela su nacencia, peru por mé del andanciu se adió pal 22 de mayu del 2021, nel primel aniversariu dela su muerti. Se hizun unas atividais al reol dela figura dela escreviora i se descubrió un monicli con una puesía suya n'estremeñu, qu'está nuna praça d'esta localidá.
Archipiélagu de Riau
Jata juliu del 2004 las islas Riau eran parti la pruvíncia Riau, en Sumatra. En essi añu se le juntarun los dos archipiélagus almientáus pa jolmal los tres una pruvincia nueva. En total essa pruvincia acupa unus 21.992 km² y tíni unus 1.198.526 habitantis. La capital es Tanjung Pinang.
Marcu Uréliu
Las guerras contra los puebrus el norti
Se barruntava el rehileu los puebrus el norti i las fronteras no estavan bien assegurás dende tiempu á. Arrancarun los estaramaus en el 166 i durarun hata el 180 a lo largu los arrayus danubianus. Se vidun en el enfrentamientu destintas tribus norteñas, comu los quadus, dende siempri unius a los marcomanus, los sármatas, ermundurus, yazigus, vitovalus i lombardus. Más, el libru que sirvi de prólogu a los Revacaerus acaba cona frasi Τὰ ἐν Κουάδοις πρὸς τῶ Γρανούᾳ “Pa entre los quadus, junta Gránua”.
Charlotte's Web (pinicla de 1973)
Charlotte's Web (estremeñu: La telaraña de Charlotte) es una penícula animá de largumetraji de 1973, produzía por Hanna-Barbera Productions i Sagittarius Productions i basá nel libru omónimu sacau'n 1952 por E. B. White.
Una secuela lançá diretamenti para vídiu, Charlotte's Web 2: Wilbur's Great Adventure, hue estrenau'n 2003, seguidu de una penícula de acción en viu version dela estoria original de E. B. White, que hue estrená enos cinis el 15 diziembri de 2006.
Argumentu
Un granjeru decide matar a un cerdu, debidu a que este nació mui pequeñu. No obstante, ante la insistencia dela su hija para que no lo matara, lo deja vivir. La niña, llamá Fern Arable, le da el nombre Wilbur al cerdu. Más tarde, el padre de Fern Arable decide venderle el cerdu al tío de la niña, Homer Zuckerman, quien también tiene una granja.
Allí, Wilbur se entera de que sería asesinadu, por lo que se asusta, hasta que oye la voz de Charlotte, una araña que le promete ayudarlu. La araña puede proteger marranillo escritura de mensajes de Wilbur espectaculares ena telaraña (de ahí el título). Al final, la araña Charlotte muere i nacen de la corte 511 de las sus hijos (tenía 514). Pero por mucho que a Wilbur le encantan estos cachorros, nunca pueden sustituir a la memoria de Charlotte.
Marcu Uréliu
Las guerras contra los puebrus el norti
El cagaçu i la precupacion en Roma huerun tan grandis de que los marcomanus assitiarun Aquilea en el 167, que Marcu Uréliu tuvu qu’acuil a un ritu espurechamientu del que no se jechava manu dende el 399 e. C., el lectisternium. Entre el 169 i el 170, cona muerti Lúziu Veru i las correspondientis honras fúnebris, Marcu Uréliu tuvu que aballal pa Roma, momentu que aprovecharun los marcomanus pa avançal-se sobre los arruinacaus ejércitus. A ellus s’ajuntarun puebrus romanizaus tiempu á, comu los sequanus i los belgas pa pola Galia.
Las vitórias sobre aquellus puebrus en alantri huerun enteosas i rebalizas i ná puun assegural de ciertu, llegandu a arcançal los arrayus Macedonia i Graecia. Situacion entrincanti que duró hata el 173, quandu várius ejércitus emperialis tuvun luchis contra los marcomanus i en 175 contra los yazigus huendu escapás de hazé-los engajeral-se. D'esti jeitu se firmarun trataus pas por duracion de tres añus (175-178).
Hierru
El hierru es un elementu químicu de númiru atómicu 26 assitiau nel grupu 8, periodu 4 la tabra periúdica e los elementus. El su símbolu es Fe (del latín ferrum) i tien una massa atómica de 55,6 u.
Marcu Uréliu
Golpi dau pol general Avídiu Cássiu
El general Avídiu Cássiu que via hechu una estrordinária lavol enos luchis contra los orientalis, en viendu el perigru que se recechava Roma, s’alevantó cona idea de hazel-se cona parti oriental el empériu. Aquí es andi se cuenta la tradicion por parti la mujel Marcu Uréliu, Faustina, pos se izi ena Historia Augusta que conocia las entencionis el general, de mois que no hizu ná pa enpií-lo, entre otras cosas pol ve-le llegau enteracionis de que su mariu via muertu.
Vidriu
El vidriu es un material inorgánicu duru, fragi, transparenti i amorfu que se gasta pa hazel ventanas, lentis, botellas i una gran varieá de produtus. El vidriu es un tipu de material cerámicu amorfu.
55 Cancri
55 Cancri (abreviamenti 55 Cnc ; denominación e Bayer rho;1 Cancri A, Rho-1 Cancri ) es una estrella cercana e magnitú 6 ena costelación e Cancer. L'estrella es un sistema binário. El componenti primariu es, como el muestru Sol, una enana amarilla, inque levementi más liheru i luminosu. La distancia al sistema es 41 añus lus. El componenti más luminosu es visibli a simpli vista o con prismáticus enus cielos mui escurus. El secundario, 55 Cancri B ', es una estrella demagnitú 13 débil enana colorá, e clasificación espectral M4 V. Hira alreol 'el componenti más luminosu a una distáncia e ~1065 UA, i nuna revolución orbital que dura polo menos decenas e milis e añus.
Hierru
Esti metal de transición es el quartu elementu mas abundanti ena corteça terrestri, representandu un 5% i, entri los metalis, solu el aluminiu es mas abundosu. Igualmenti es unu los elementus mas emportantis el Univelsu, i el núcleu la Tierra está holmau prencipalmenti pol hierru i níquel, generandu al movelsi un campu magnéticu. Á siu estóricamenti muy emportanti, i un periou la estória recibi el nombri d'Edá de Hierru.
55 Cancri
S'an descubiertu cuatru pranetas extrasolaris alreol e 55 Cancri, siendu el sistema pranetario extrasolar conociu más numerosu a ogañoti. Éste es el primeru i asta agora únicu sistema pranetariu conociu con cuatro pranetas. Los sus pranetas orbitan con períous e 3, 15, 44 i 4.520 dias. El más pequeñu es el praneta qu'orbita la estrella en sólo tres días, es del mismo tamañu que Neptunu, siendu unu delos pranetas extrasolares más pequeñus asta agora descubiertus.
Vidriu
El vidriu s'otieni por fusion a unus 1.500 °C de SiO2, Na2CO3 i CaCO3 (caliça).
El términu "cristal" es gastau mu frecuentementi como sinónimu de vidriu, enque es incorretu nel ámbitu científicu debiu a que el vidriu es un sólidu amorfu (sin holma regulal o bien determiná) i no un sólidu cristalinu.
Riau
Riau es una pruvincia d'Indonesia, assitiá nel centru la isla Sumatra unta l'estrechu de Malaca. La mayol ciá, y la capital pruvincial, es Pekanbaru. Algotras ciáis emportantis son Dumai y Bengkalis.
El prencipal grupu étnicu originariu de Riau y el más numirosu en ella sonin los malayus, pero uguañoti namás que representan el 40% la pobración. El sigundu grupu más numirosu sonin los javanesis, llegáus dende Java en processus de trasmigración, que representan el 25%. Pa las zonas lindandu conas pruvincias que quean al norti y al uesti dexisti una emportanti pobración de batak y minangkabau. Tamién están los chinus, que representan el 4%.
La luenga indonesia está basá nel malayu de Riau. Riau es una las zonas malayupalrantis con una traición literaria más rica.
Riau es una las zonas más ricas en reculsus naturalis de toa Indonesia, talis cumu petroliu, gas natural, goma y aðeiti palma. La mayol parti la pruvincia sonin bosquis y selvas. La esprotación forestal tíni una gran emportancia.
Las Islas Riau jolmarun parti de la pruvincia jata 2004, en que se jiðun una pruvincia aparti.
Marcu Uréliu
Golpi dau pol general Avídiu Cássiu
Pero los alevantamientus poquinu durarun, pos los própius ombris Cássiu lo matarun i cuertandu-le la cabeça se la llevarun a Marcu Uréliu, quien via aballau pa Antioquia de que s’enteró del casu. Pero antigual de castigal o achacinal a los que estavan enliaus ena tracamundina, el emperaol se muestró conpassivu, quijiendu entendel las causas de semejanti alevantamientu. Hue indulgenti cona família Cássiu i ordenó que baju concetu dengunu s’ensultara a naidi de los sus miembrus.
Últimus añus
La pas que firmarun conos marcomanus i quadus s’eschangó, quiciá pola incapaciá d'estus puebrus de cumpril conos mandaus los romanus. Los estaramaus atoñarun en el 178 i derivarian en nuevas guerras hata el 180, añu en que murió el emperaol. Una mijinina enantis la su muerti, Cómou acui al norti con ideas de tajal definitivamenti los pobremas conos marcomanus i quadus. Pero el pairi tenia pensau vel acontinau las guerras ata rendí-los, puyendu acopral nuevus terrenus al empériu i buscal, a la final, la ansiá pas romana, decision que comunicó al su iju enantinu de dal la boqueá i que, a la contra, desobeeció.
El 17 Marçu el 180, Marcu Uréliu espena endespues duna larga malotia que l’afetava al bandul, seguramenti, canci estógamu. La Historia Augusta dis que Marcu Uréliu se despii ligeramenti del su iju, no huera sel que le contagiara, polo que puyera vel-se tratau de pesti, malotia que dende las guerras contra los partus se via destendiu por tol empériu. Tenia 58 añus. Por mó el Senau i el puebru romanu, Marcu Uréliu hue devinizau i decretarun tolo correspondienti a tal onol: arcu trumfal, estauta oru en el Senau, tempru, altal i sacerdotis.
Obra
Marcu Uréliu á passau a la estória las letras pol vel queau una las obras mas ralas de las que la estória s’á dinau a que sobreviviera, los Revacaerus.
Títulu
El títulu la obra es conpricau, pos enos manuscritus que Guillelmu Silandru d’Asburgu saca dun códici palatinu le da el nombri de Tὰ εἰς ἑαυτὸν “Las cosas pa sí mesmu”. Dende altonci, las traducionis a las destintas léngas l’án dau títulus comu Meditaciones, Soliloquios o Reflexiones morales , The Meditations , To Himself , His conversation with himself, Thoughts… En estremeñu acontinandu cona tradicion ispana, lo entitulamus Revacaerus.
Estória
Al pocu de moril el emperaol, utoris comu Dión Cássiu o Erodianu mientan esta obra enos sus escritus. Un sigru enpues, ya en el IV, Temístiu, refiriendu-se al testu marcurelianu lo llama Almonicionis. Pa essi mesmu sigru ain enteracionis en Urelianu Vitu i ena ya citá Historia Augusta.
No se güelvin a tenel endilguis a tentu los Revacaerus hata el primeru el sigru X, quandu el obispu Cesarea, Areta, en una carta los mienta.
Ya en el sigru XVI, en el 1558, Andrés Gesneru saca la primel edicion el testu enprentá, con traducion latina, por piticion de Conrau. A esta edicion le siguierun otras renpressionis.
En 1626 aparici una edicion ludunensi qu’umenta los marrus que arrastravan las anterioris edicionis, ata que por fin, en 1643 Mericu Casaubón espubrica una edicion cudiá tamien en el griegu original i cona traducion en latín.
En Oxford hizun una edicion tamien grecolatina en 1680.
El testu los Revacaerus
Lo primeru que llama l’atencion es sin dua el hechu de que Marcu Uréliu escreviera una obra entera en griegu, con un conteniu tan íntimu, en un momentu en que el Estau se diva esbarrungandu pol pesu las destintas culturas i pensaerus qu’albarcava i prejisava un ajuntamientu que se precurava por mé la pas. Los motivus son mas simpris: Marcu Uréliu era coscienti de que la luenga la filosofia pol esceléncia era el griegu, enque llevaran dende Cicerón un caminu bastanti largu andau eno tocanti a la capaciá el latín pa espressal el pensaeru filosóficu. Pero el filósofu-emperaol no mirava los testus ni de Cicerón ni de Séneca, sino a los grandis filósofus que mas l’infruyerun por mó el estoicismu i las enseñanças los sus tantus professoris, que son vé-lo equí Eraclitu, Sócrati i Epictetu, prencipalmenti.
L’obra se devii en dozi librus, enque no essesti un atiju craru entre unas partis i otras. Namás está crara la destinción entre el libru primeru i el restu l’obra. El primel libru, a mou de prólogu, se conpón de una retahila agraecimientus a las pressonas que mas enfruyerun ena su via, dende familiaris mas allegaus hata maestrus, amigus, el própiu emperaol Antoninu Piu i a los própius diosis.
Estilu
Los Revacaerus son escritus en un estilu eminentimenti antirretólicu, cosa estrordinária en una epoca andi la horma pulava por cima el conteniu. Marcu Uréliu ahuyia de tó tipu retólicas, algu que le vinu dau pol su professol Rústicu. Enque essu no senifica que descúdii la espression, tuviendu periodus bellus i gastandu metáforas, que, enque preteneçan al repertóriu tradicional estoicu, son verdaeraementi sugerentis. Las uariationes son albondosas, pos la repiticion temas l’obriga a la varieá hormas, repiticion, por otra parti, justificá pol valol dotrinal.
Abreviaturas
Sigún el Liddell-Scott, esti autol recebi la abreviatura M. Ant. del su nombri latinu Marcus Antoninus.
Bamako
Bamako es la capital de Mali, assitiá en vera el riu Nigi, nel suloesti el país. Cuenta con 1.690.471 abitantis (2006). Es el prencipal centru endustrial el país, concentrandu el 70% la produción nacional. La ciá está deviia en 6 comunas
19 abril
El 19 abril es el dia 109 del añu del calandáriu gregorianu i el 110º enos añus bisiestus. Quean 256 dias pa acabbal el añu.
20 abril
El 20 abril es el dia 110 del añu del calandáriu gregorianu i el 111º enos añus bisiestus. Quean 255 dias pa acabbal el añu.
Alejandro Rodríguez Arias y Rodulfo
Alejandro Rodríguez-Arias y Rodulfo (Ceclavín (Caçris) 1838 - La Habana, 1893), melital estremeñu destacau de la segunda metá del siglu XIX.
Biografía
Alejandro tuvu la nacencia el día 26 de hebreru de 1838 en Ceclavín (Caçris). Bien prontinu ascendió en l'escala melital por sus dotis y albeliá de maneju y mandu. Duranti la minoría de edad de Alfonso XIII, la reina mairi regenti, María Cristina de Habsburgo-Lorena, le llamó pa dali el cargu de Menistru de la Guerra, peru Rodríguez-Arias no lo quisu, pos el quería seguil siendu melital no políticu; es por esu que entoncis le nombró Capitán General y Gobernador de la isla de Cuba, la máxima autoriá y representación del gobiernu y la corona en la antigua colonia española. Una tierra de la que él queó dichu: Cuba es una isla tan bella como atractiva, nación de palmeras, de vía de gozo y de placer, siempre digna de recordar...
Murió víctima de enfermedadis tropicalis en La Habana el 15 de juliu de 1893.
François Hollande
François Gérard Georges Hollande (Ruan, Sena Marítimu, 12 agostu de 1954) es un políticu francés, presienti dela Repúbrica Francesa de 2012, añu en el que ganó las elecionis pol Partido Socialista, del que hue Primel segretariu ata 2008, a 2017. Hue, amás, alcaldi dela localidá de Tulle, i es, ena su calidá de presienti francés, copréncipi de Andorra.
21 abril
El 21 abril es el dia 111 del añu del calandáriu gregorianu i el 112º enos añus bisiestus. Quean 254 dias pa acabal el añu.
Charlotte's Web 2: Wilbur's Great Adventure
Charlotte's Web 2: Wilbur's Great Adventure (estremeñu: La telaraña de Charlotte 2: La gran aventura de Wilbur) es una penícula animá lançá diretamenti para vídiu enos Estaus Uníus el 18 marçu de 2003. Es la secuela de la penícula de 1973 Charlotte's Web. La penícula hue produzía en conjuntu de Paramount Pictures, Universal Pictures (el logotipo se ve ena prensa mundial), Universal Cartoon Studios (el logo que se ve ena velsion internacional) i Nickelodeon, dirigia por Mario Piluso, i destribuia por Paramount Home Entertainment enos Estaus Unius i por Universal Studios Home Entertainment nel esteriol.
Argumentu
La penícula gira en tornu a Wilbur, que vive ena granja i tien que hacerse cargu de tres jovins arañas, que son las hijas dela araña Charlotte, quien murió ena primel penícula, i debe evitar que el su nuevu amigu, una oveja negra llamá Cardigan, para ser comidus por un çorru malvadu llamau Farley.
Recepción
La penícula hue ampliamente criticada. En TV Guide se dijo que ena penícula no se captura el corazón i el espíritu del original i también criticó a la animacion (a la cual se refirió como "pobre". Mike Long de DVD Talk también dice que la animación es mediocre semejaba ser una caricatura de sábado por la mañana.
Teletubbies
Teletubbies es un programa de televisión dela caena británica BBC con contenius orientaus a los bebés i zagalis d'eá prescolal, prouciu dende el añu 1997 ata el 2001 por Ragdoll Productions. Hue criau por Anne Wood CBE, la diretora creativa de Ragdoll, i Andrew Davenport, qu'escrevió ca unu de los 365 episodius que componin la serii. Narrau por Tim Whitnall, el programa se conviltió rápidamenti nun déssitu comercial i de crética tantu en Gran Bretaña comu nel esteriol (en particulal destaca pol su altu valol de producion), i ganó un BAFTA en 1998. Se puei vél el programa por Jetix en España i pol canal CBeebies propieá dela BBC en angunos paisis de américa del Sul. Anteriormenti la serii s'emitía en Discovery Kids sin bargu salió del canal en 2004.
Ruanda
La Repúbrica de Ruanda, o líquiamenti Ruanda (en kiñaruanda, Repubulika y'u Rwanda; oficialmenti, Rwanda), es un país d'África Central. Hazi arrayu con Uganda, Burundi, la Repúbrica Democrática del Congu i Tanzania. Es un país mu chicu assitiau ena región delos Grandis Lagus d'África i mu anombrau polos sus animalis salvagis (possimenti polos gorilas montesis), las sus cidais típicas i los bunitus paisagis naturalis que brinda la hechura montañosa'l país. Es conocíu tamién comu «Las nieblas d'África» i la «Tierra delos mil sierrus».
Ruanda tien síu tradicionalmenti un país mu probi, peru dunus pocus d'añus pacá tien esprimentau una pula económica mu grandi. La huerça dela su puebración trebaja nel campu, nel setol del'agricoltura, enque enos añus últimus tien crecíu muchu'l setol dela minería i del visiteu.
Pequín
Pequín (chinu: 北京, pinyin: Běijīng, trans ant: Peking ) es la capital la Repúbrica Populal China i unu los sus quatru monicipius. Con más de 17 millonis d'abitantis es la segundera ciá mas grandi China al atrás de Shanghai. Está deviia en 8 destritus urbanus, 8 ruralis i 2 condalgus.
En 2008 tuvun lugal ena ciá los Juegus Olímpicus.
Química
La química (del egiciu kēme (kem), que senifica "tierra") es la céncia qu'estuya la composición, estrutura i las propieais la matéria, comu los cámbeus qu'esta esperimenta duranti las reacionis químicas i la su relación con la nirgía. Estóricamenti la química muelna es la volución la alquimia al atrás la revolución química (1733).
25 abril
El 25 abril es el dia 115 del añu del calandáriu gregorianu i el 116º enos añus bisiestus. Quean 250 dias pa acabbal el añu.
24 abril
El 24 abril es el dia 114 del añu del calandáriu gregorianu i el 115º enos añus bisiestus. Quean 251 dias pa acabal el añu.
23 abril
El 23 abril es el dia 113 del añu del calandáriu gregorianu i el 114º enos añus bisiestus. Quean 252 dias pa acabbal el añu.
Balboa (puebru)
Balboa [bɑlˈβ̞oa] es un puebru colonización que cai a 17 km dela capital provincia. Está junta'l Aropuertu Badajós, lindandu con El Limonetis i Guadiana. Tien una puebración de 517 ab. (2011) i es una pedanía que perteneci al ayuntamientu de Badajós dendi la su fundación. La actividá prencipal es la agricoltura.
Nombri
Esta localidá pacensi lleva el nombri de Balboa en onol al conquistaol estremeñu Vasco Núñez de Balboa, originariu de Xerés delos Cavallerus. Balboa es un nombri galaicu-portugués, Val Boa 'valli buenu'. Con el tracamundeu medieval en el escrevieru delas labiaris, muchas delas v- enicialis se muarun a b-: Val Boa > Valboa > Balboa. En ogañu no se tien sentíu del primel biembru del compuestu, de má que se respeta el nombri medieval del apellíu del que procedi.
Aeropueltu Cam Ranh
El Aeropueltu Cam Ranh (vietnamita: Sân bay quốc tế Cam Ranh) es un aeropueltu assitiau nel norti nel Cam Ranh, el centru económicu más emportanti Vietnam, región Nam Trung Bo, Vietnam. Ária: 8,5 km². La pista es de 3048 m x 45 m.
26 abril
El 26 abril es el dia 116 del añu del calandáriu gregorianu i el 117º enos añus bisiestus. Quean 249 dias pa acabbal el añu.
Burundi
Burundi, oficialmenti Repúbrica de Burundi, es un estau chiquininu assitiau ena region de los grandis lagus d'África en África Oriental que no tien salia al mari. Hazi arrayu al norti con Ruanda, Tanzánia al sul i esti i cona Repúbrica Democrática del Congu al oesti.
Abejar
Abejar es un monicípiu assitiau ena província de Sória, en Castilla i Lión, España. Tiin 406 abitantis nun ária de 23,17 km² i una densiá de puebración de 17,22 ab./km².
El Brocensi
Francisco Sánchez de Las Brozas, mas conociu cumu el Broncensi, hue unu los mas elustris sábius el sigru XVI en Uropa. Escrebió puesia, obras gramaticalis, retólicas, filosóficas, astronómicas, heográficas, filolóhicas i estuyus sobri autoris crásicus. Amás tuvió conocimientus en melecina, música i ornitolohia. La su mas emportanti aportación hue la Minerva, una gramática latina que se convirtió en muelu pal estuyaeru el latín en tol viehu continenti.
Via
En 1584, s’atopa cola Enquisición, anque nesta primel vezi es escurpau. La tremenda capaciá lóhica el umanista cacereñu (pa él, la mayol utoriá es la Razón) i su desconformismu cola utoriá prevocó que los censoris tuviessin cudiau de premitil la divurgación la su obra. Passá una décaa, aluspués de hubilalsi, en 1595 s'escomiença un nuevu prohessu enquesitóriu enterrumpiu pola su muerti: El Broncesi enfeneció el 5 Diciembri el 1600, ensotau en casa pol arrestu domiciliáriu requiriu pola Enquisición.
Obra
Cumu tó güen umanista, El Brocensi hue un escrebiol mu prolihu, que tocó muchas custionis, prencipalmenti filolóhicas. Pol temas, las prencipalis obras el umanista cacereñu son:
La Minerva
Se trata duna gramática escrebia en latín, deviia en quatru librus. S’estrutura siguiendu un critériu lóhicu, pos hue el frutu e sometel a la razón (ratio) la conocéncia la luenga latina i nu al usiu (usus) de los autoris crásicus mas notabris.
Anque esta obra nu seya el escomiençu la torización la gramática i el postulau en prencípius, polque estuyosus gramáticus cumu Apolóniu Dísculu, Pricianu u Escalíheru ya tinian hechas gramáticas racionalis enantis, la Minerva supusu la piera angulal ondi esmiençal a sostribal el estuyaeru gramatical tóricu las luengas. Esta obra arcançó una enfruéncia enormi duranti mas de dos sigrus en toa Uropa i que chegaria hata el sigru XX colos henerativistas. Nu estanti, en España, el labutu Nebrija clissó l'obra el Brocensi que nu sedria mu valoreá a la escontra el restu d'Uropa.